Soţia lui Cristi Tănase, Adina Maria, a lansat acuzaţii şocante la adresa lui „Dodel”. Femeia îl acuză pe fostul fotbalist de la FCSB de comportament violent.
Mai mult, Adina Maria spune că actele de violenţă au fost şi la adresa mamei sale, pe care ar fi strâns-o de gât. Soţia lui Cristi Tănase a obţinut, zilelele trecute, un ordin de protecţie.
Soţia lui Cristi Tănase, acuzaţii şocante la adresa lui „Dodel”
”M-am căsătorit cu fotbalistul Cristi Tănase în luna octombrie, anul trecut. Avem împreună o fetiță pe care am născut-o acum două luni. În ultima perioadă, soțul meu a început să fie extrem de violent. Face scandal, țipă, urlă, distruge obiecte prin casă… Toate astea deoarece consumă mult alcool. Toată violența soțului a început să o simtă și fetița noastră de doar 6 săptămâni, care este agitată, tresare și se sperie în somn.
În seara zilei de Paște, soțul meu a venit la locuința noastră din Pitești, unde stăm cu chirie. Era extrem de agitat, a început să lovească ușa de la apartament cu pumnii și picioarele și mă înjura încontinuu. Țipa, urla în fața ușii. Iar când am deschis și i-am zis să tacă să nu sperie copilul, Cristi a făcut scandal și mai mare.
În acest timp, mama mea urca pe scări. Ea trebuia să mă ajute cu cea mică. Soțul meu a intrat în casă, a continuat să fie violent, s-a repezit la mine, m-a îmbrâncit, iar pe mama mea a strâns-o de gât. M-am speriat foarte tare și îmi era frică să nu se întâmple ceva mai grav.
Așa că l-am chemat pe fratele meu, care era în mașină, pentru că o adusese pe mama la mine. Fratele meu a venit, m-a ascuns în dormitor, acolo unde se afla fiica mea care se trezise. Soțul meu a distrus leagănul fetiței, a scos televizorul din perete și a vrut să îl spargă. A scos tocul de la ușă, a trântit pătuțul fetiței, fără să verifice dacă era fetița acolo sau nu”, a spus Adina Maria pentru cancan.ro.
Soţia lui Cristi Tănase a obţinut ordin de protecţie. Judecătorul a decis că fostul fotbalist nu are voie, timp de 12 luni, să se apropie de Adina Maria sau de propria fiică. La aflarea veştii, „Dodel” a luat o decizie drastică! Potrivit spynews.ro, la o zi după ce a aflat că trebuie să menţină o distanţă de 100 de metri faţă de Adina Maria, Cristi Tănase a depus actele de divorţ. Ei s-au căsătorit în luna octombrie a anului trecut. Dodel ar putea cere un program de vizită provizoriu pentru a fi alături de fiica lui, dar are şanse minime de succes.